**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **28.04.2021, online**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Richard Bednár - zástupca p. riaditeľky

Monika Smutná - office manager

**Hostia:**

Michal Mihálik - právnik, Nosko&Partners

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Kontrola úloh
2. Predbežné výsledky hospodárenia za 2020 a za 1. štvrťrok 2021
3. Stavanie mája
4. Výmenníková stanica výkaz/výmer
5. Poistenie členov predstavenstva
6. LUDUS
7. Rôzne
8. Termín ďalšieho stretnutia predstavenstva

Keďže neboli návrhy na zmenu ani doplnenie programu, PP dal hlasovať o navrhovanej zmene programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Kontrola úloh**

PP prešiel otvorené úlohy a skonštatoval ich stav, pričom niektoré sa prerokovali v iných bodoch programu.

**Bod č. 2. – Predbežné výsledky hospodárenia za 2020 a za 1. štvrťrok 2021**

P. Fabián informoval o predbežných výsledkoch hospodárenia za rok 2020 a za 1. štvrťrok 2021.

HV za rok 2020 sa predbežne javí tak, že by Spoločnosť mala dosiahnuť zisk cca. 30 tis. EUR, ktorý obsahuje aj výnosy za rekonštrukciu Obilnej ulice v sume cca. 20 tis. EUR. Z pohľadu „cash-flow“ vychádza čistý príjem Spoločnosti ako negatívny predovšetkým vplyvom desiatok tisíc EUR v pohľadávkach po lehote splatnosti voči „dlhodobým“ nájomcom.

HV za 1.Q 2021 sa predbežne javí tak, že Spoločnosť dosahuje stratu vo výške cca. 45 tis. EUR. Táto strata je spôsobená výpadkom v krátkodobých príjmoch a v ďalších položkách. P. Fabián uviedol, že na lepší pohľad na hospodárenie je potrebné pripraviť analýzu hlavných položiek, aby bolo možné kvantifikovať odhad hospodárenia v roku 2021 a v prípade nepriaznivých očakávaní prijať potrebné kroky.

Uznesenie č. 28.04.2021 / 1.: *Predstavenstvo žiada p. riaditeľku o* analýzu hlavných účtovných položiek hospodárenia Spoločnosti za rok 2021 v porovnaní s 2020 a 2019 za január, február, marec. *Tiež o očakávaný vývoj vo zvyšných mesiacoch 2021.*

**Úloha č.: 28.04.2021 / 1.**

**Zodpovedá: p. riaditeľka**

**Termín: 12.05.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 3 – Stavanie mája**

P. Pilková sa pýtala na časový plán a program stavania májov v Bratislave-Ružinove. P. riaditeľka spolu s p. Bednárom informovali o tom, že máje sa budú stavať na 5-tich miestach podobne ako v minulosti, len bez prítomnosti verejnosti, preto toto podujatie Spoločnosť nepropaguje. P. Ďurajková poukázala na dodržiavanie počtu 6 ľudí – verejnosti – vzhľadom na opatrenia vlády v oblasti zhromažďovania, aby nevznikli pochybnosti o tom, že Spoločnosť dodržiava predpísané pravidlá.

**Bod. č. 4 – Výmenníková stanica výkaz/výmer**

P. riaditeľka informovala o postupe pri príprave rekonštrukcie výmenníkovej stanice v DK Ružinov. Oslovila projektanta na vypracovanie výkazu/výmeru na účel prípravy VO. Ten jej poslal cenový návrh a Spoločnosť vystavila objednávku na dodanie prác.

**Bod. č. 5 – Poistenie členov predstavenstva**

P. Mihálik informoval o krokoch ohľadne poistenia členov predstavenstva. Zhrnul súčasnú situáciu, pričom oslovil ďalšiu spoločnosť zabezpečujúcu predmetné poistenie a čaká na to, aké podklady si vypýta na účel zabezpečenia poistenia.

**Bod. č. 6 – LUDUS**

P. riaditeľka informovala, že opakovane zaslala zástupcom BSK emaily so žiadosťou o stanovenie termínu stretnutia s cieľom prehliadky priestorov v SD Nivy, ktorú požaduje BSK. Neeviduje odpoveď a skúsi sa s BSK spojiť telefonicky. P. Kurhajcová sa vyjadrila, že by sa Spoločnosť nemala viazať a čakať na rozhodnutie BSK v tejto veci vzhľadom na to, že sa daná vec rieši už veľmi dlhú dobu. V prípade pretrvávajúcej nečinnosti zo strany BSK navrhla, aby sa ponúkli priestory na prenájom iným, reálnym záujemcom.

**Bod. č. 7 – Rôzne**

P. riaditeľka informovala, že granty na BSK Spoločnosť nezískala; Spoločnosť bude podávať individuálne žiadosti o granty na BSK. Z mestských (Bratislava) grantov Spoločnosť nemôže čerpať, pretože je pod kontrolou MČ Bratislava-Ružinov. Na Fonde na podporu kultúry sú otvorené granty a Spoločnosť bude žiadať o grant na 1. júna. Spoločnosť sa zapojí do grantového systému Visegrad Fund V4, ktorý bude otvorený od 1.6.2021, a kde potrebuje Spoločnosť partnerov z krajín V4.

Predstavenstvo jednalo o audite účtovnej závierky za rok 2020.

Uznesenie č. 28.04.2021 / 2.: *Predstavenstvo žiada p. riaditeľku o zadanie auditu účtovnej závierky za rok 2020 podobne ako za predchádzajúce roky.*

**Úloha č.: 28.04.2021 / 2.**

**Zodpovedá: p. riaditeľka**

**Termín: 12.05.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

P. riaditeľka informovala o žiadosti na prenájom priestoru spoločnosťou Samaria. Prítomní členovia predstavenstva sa všeobecne zhodli, že pokiaľ bude spoločnosť Samaria potrebovať realizovať úpravy požadovaného priestoru, bude tak činiť na vlastné náklady bez spoluúčasti Spoločnosti.

Uznesenie č. 28.04.2021 / 3.: *Predstavenstvo schvaľuje žiadosť spoločnosti Samaria na prenájom priestoru v SD Trávniky.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č. 28.04.2021 / 4.: *Predstavenstvo schvaľuje žiadosť spoločnosti Slovenský zväz malého futbalu na prenájom priestoru v DK Ružinov.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 8 – Termín ďalšieho stretnutia predstavenstva**

Termín ďalšieho stretnutia predstavenstva nebol stanovený.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 28.04.2021

Zapísal: František Fabián